ปชป.ขอ รบ.-พท.-เสื้อแดง หยุดปลุกระดมสร้างความแตกแยก ใช้กฎหมู่เหนือ กม.
วานนี้ (7 มิ.ย.55) พรรคประชาธิปัตย์ ออกแถลงการณ์แสดงจุดยืนต่อสถานการณ์การเมืองขณะนี้ โดยเรียกร้องให้รัฐบาลและพรรคเพื่อไทย หยุดผลักดันกฎหมายปรองดองที่มีเนื้อหาล้างความผิดและคืนเงินให้กับ พ.ต.ท. ทักษิณ ชินวัตร และพวกทันที หยุดความพยายามที่จะฝืนคำสั่งศาลรัฐธรรมนูญเพื่อเร่งรัดลงมติร่างรัฐธรรมนูญ วาระที่ 3 รวมถึงขอให้รัฐบาลเร่งเสนอพระราชกฤษฎีกาปิดสมัยประชุมรัฐสภาโดยเร็ว เพื่อลดกระแสความขัดแย้งและความหวาดระแวงในสังคมนอกจากนี้ ยังเรียกร้องให้รัฐบาล พรรคเพื่อไทย กลุ่มคนเสื้อแดง และเครือข่าย หยุดการปลุกระดมสร้างความแตกแยก หยุดการใช้เจ้าหน้าที่รัฐมาเป็นเครื่องมือจัดการกับฝ่ายตรงข้ามรัฐบาล หยุดคุกคามการทำหน้าที่ของฝ่ายอื่น หยุดการใช้กฎหมู่มาอยู่เหนือกฎหมาย โดยหันมาให้ความเคารพต่อกฎหมาย และกระบวนการตามรัฐธรรมนูญ และขอให้รัฐบาลหันกลับมาให้ความสนใจกับการแก้ไขปัญหาของประเทศและประชาชน โดยเฉพาะปัญหาเศรษฐกิจปากท้อง ค่าครองชีพ ภัยพิบัติธรรมชาติและความรุนแรงในจังหวัดชายแดนภาคใต้นับตั้งแต่พรรคเพื่อไทยผลักดันการเสนอร่างกฎหมายว่าด้วยการปรองดองแห่งชาติ ที่มีเนื้อหาเป็นการนิรโทษกรรม ลบล้างความผิดให้กับพ.ต.ท.ทักษิณ ชินวัตร และพวก ประกอบกับศาลรัฐธรรมนูญมีคำสั่งให้รัฐสภาชะลอการลงมติร่างแก้ไขรัฐธรรมนูญในวาระที่ 3 ออกไปก่อน ทำให้สถานการณ์การเมืองของประเทศเพิ่มระดับความตึงเครียด และมีแนวโน้มทวีความขัดแย้งรุนแรงมากขึ้นทุกขณะ โดยเฉพาะการที่มีกลุ่มผู้ชุมนุมเสื้อแดงออกมาปิดล้อมบริเวณรัฐสภา กดดันการทำหน้าที่ของสมาชิกรัฐสภา รวมถึงการเคลื่อนไหวของหน่วยราชการบางหน่วยที่เป็นการสนับสนุนการชุมนุมของกลุ่มคนเสื้อแดงในทางลับพรรคประชาธิปัตย์มีความเป็นห่วงต่อสถานการณ์ดังกล่าว จึงขอเรียกร้องต่อรัฐบาลและฝ่ายต่างๆที่เกี่ยวข้องดังต่อไปนี้ข้อเรียกร้องข้างต้น พรรคประชาธิปัตย์มุ่งหวังที่จะให้รัฐบาลภายใต้การนำของน.ส.ยิ่งลักษณ์ ชินวัตร ได้ตระหนักถึงประโยชน์ของประเทศชาติและประชาชนมากกว่าผลประโยชน์เฉพาะหน้าของเครือญาติและพวกพ้อง สมกับที่น.ส.ยิ่งลักษณ์ได้เคยประกาศเป็นสัญญาประชาคมเมื่อเข้ารับตำแหน่งนายกรัฐมนตรีว่า จะสร้างสุข สลายทุกข์ให้พี่น้องประชาชนอย่างสุดกำลังความสามารถ จะไม่ทำเพื่อกลุ่มใดกลุ่มหนึ่ง แต่จะทำเพื่อประเทศชาติและคนไทยทุกคนพรรคประชาธิปัตย์ขอยืนยันอย่างหนักแน่นที่จะทำหน้าที่อย่างถึงที่สุดร่วมกับพี่น้องประชาชนในการดำรงสันติสุขในบ้านเมือง และพิทักษ์รักษาระบบยุติธรรมของประเทศ จะไม่ยอมให้ผู้ใดมาแอบอ้างระบอบประชาธิปไตยไปรักษาผลประโยชน์ส่วนตนโดยมิชอบเป็นอันขาดพรรคประชาธิปัตย์7 มิถุนายน 2555 
วานนี้ (7 มิ.ย.55) พรรคประชาธิปัตย์ ออกแถลงการณ์แสดงจุดยืนต่อสถานการณ์การเมืองขณะนี้ โดยเรียกร้องให้รัฐบาลและพรรคเพื่อไทย หยุดผลักดันกฎหมายปรองดองที่มีเนื้อหาล้างความผิดและคืนเงินให้กับ พ.ต.ท.
พรรคประชาธิปัตย์